El centre d'estudis Ibn Gabirol, l'únic col·legi jueu de Madrid, ha visitat l'Ajuntament i la jueria
20 de desembre 2018

L'Ajuntament de Sagunt ha rebut hui la primera visita del centre d'estudis Ibn Gabirol. Este és l'únic col·legi jueu de Madrid que ve amb el propòsit, a més de conviure els uns amb els altres, aprendre coses noves i passar-lo bé, de recórrer els carrers de la jueria on van viure i van desenvolupar les seues vides els seus avantpassats, així com altres llocs on encara es conserven restes materials de la seua història.

  

L'alcalde, Quico Fernández, i el regidor d'Educació, José Manuel Tarazona han rebut als alumnes i professors en el Saló de Plens de l'Ajuntament. En este acte, l'alcalde ha remarcat la importància de la petjada jueva que conserva la ciutat i ha donat detalls relacionats amb la seua cultura. “**Esta és una ciutat on la memòria jueva encara està molt viva. Defensem els valors de la tolerància, de la llibertat i de la convivència. Tots hem de compartir la nostra manera de ser respectant-nos perquè esta és l'essència de la democràcia. Sense prendre partit si no és el partit de la llibertat, de la tolerància i del respecte a tothom**”, ha afirmat Fernández

  

D'altra banda, la representant del centre ha declarat que “**per a nosaltres, setanta alumnes de l'únic col·legi jueu de Madrid, poder vindre a Sagunt a indagar i aprendre sobre la vida quotidiana, la cultura i els costums jueus de fa més de cinc-cents anys és un vertader privilegi i estem molt agraïts**”. Dins del discurs explicava que l'objectiu del viatge “**és relacionar el que aprendrem sobre com era la vida quotidiana amb com duem a terme nosaltres els mateixos costums i festivitats hui dia. Relacionar passat i present és la nostra meta**”. La representant apunta la importància de connectar amb el passat jueu i així reforçar la seua identitat deixant la seua pròpia petjada.

  

Per a finalitzar, el centre d'estudis ha fet lliurament a l'alcalde d'un llibre amb la història de la comunitat jueva de Madrid.

![](/media/ky1hhtfl/35_c_foto-2.jpg)  
![](/media/t4fh1myx/35_c_foto-1.jpg)  
![](/media/0uedol0d/35_c_foto-3.jpg)  

*   [](http://www.facebook.com/sharer.php?u=https://aytosagunto.es/va/actualitat/el-centre-d-estudis-ibn-gabirol-l-únic-col-legi-jueu-de-madrid-ha-visitat-l-ajuntament-i-la-jueria/ "Facebook")
*   [](http://twitter.com/share?url=https://aytosagunto.es/va/actualitat/el-centre-d-estudis-ibn-gabirol-l-únic-col-legi-jueu-de-madrid-ha-visitat-l-ajuntament-i-la-jueria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-d-estudis-ibn-gabirol-l-únic-col-legi-jueu-de-madrid-ha-visitat-l-ajuntament-i-la-jueria/ "Linked In")
*   [](mailto:?body=https://aytosagunto.es/va/actualitat/el-centre-d-estudis-ibn-gabirol-l-únic-col-legi-jueu-de-madrid-ha-visitat-l-ajuntament-i-la-jueria/)